**NJOFTIM PËR VEND TË LIRË PUNE**

**PËR PRANIMIN NË POZICIONIN ZJARRËFIKËS NË SHËRBIMIN E MBROJTJES NGA ZJARRI DHE SHPETIMI**

Në zbatim të Ligjit nr.152/2015, datë 21.12.2015 “Për shërbimin e mbrojtjes nga zjarri dhe shpëtimi” Kreu III, neni 14,pika 1 “Kriteret e pranimi në nivelin bazë të shërbimit të MZSH-së” dhe neni 15 “Emërimi ,lirimi dhe përjashtimi I personelit të Shërbimit të MZSH-së”, vendimin e Këshillit Bashkiak Dibër Nr.66, datë 11.12.2024 “*Për Miratimin e Numrit të punonjësve të Administratës së Bashkisë Dibër, Institucioneve në varësi dhe Njësive Administrative për vitin 2025 .* Vendimin e Kryetarit te Bashkise Nr 05. Date 09.01.2025 “*Për miratimin e Numrit te Punonjesve te Bashkise Diber*”

njofton se në Drejtorinë e MZSH-së shpallet **12 (dymbedhjete)** vende te lira pune në nivelin bazë në pozicionin :

* **Zjarrëfikës**,**Luftues,Shpëtues** në nivelin bazë, në Drejtorinë e MZSH-së, Bashkia Dibër

***P****ë****rshkrimi i përgjithshëm i vendit të punës.***

Shërbimi i MZSH-së është një strukturë e specializuar e gatishmërisë së përhershme, misioni i të cilës është inspektimi, parandalimi me masat e mara për mbrojtjen nga zjarri, ndërhyrja për shurjen e zjarreve, shpëtimi i jetës, gjësë së gjallë, pronës, mjedisit, pyjeve dhe kullotave në aksidenteve të ndryshme, fatkeqësi natyrore, si dhe në ato të shkatuara nga dora e njeriut. Shofer zjarrfikës është personi i emëruar në strukturat e shërbimit të MZSH-së, i trajnuar profesionalisht për të ndërhyrë në shuarjen e zjarreve dhe shpëtimin e jetës së njeriut, të gjësë së gjallë dhe pronës. Duhet të njoh dhe të zbatoj orarin e veprimeve, të dijë pozicionin në shërbim dhe detyrat e tij funksionale, të jetë në çdo kohë në gadishmëri të lartë për të vepruar në zgjidhjen e situatave që ndodhin, të njoh dhe të zbatojë rregullat e brendshme në stacion dhe të sigurojë paprekshmërinë dhe abuzimin e mjediseve, teknikës, paisjeve etj, të mbajë pastër të gjitha ambjentet që disponon stacioni, të jetë i sjellshëm në komunikim me qytetarët që kërkojnë ndihmë, me kolegët duke pasqyruar një figurë qytetare dhe humane.

***Kërkesa të Përgjithshme për pranimin:***

1. Të jetë shtetas shqiptar
2. Të ketë zotësi të plotë për të vepruar
3. Të jetë në gjendje të mirë shëndetësore dhe i/e aftë për të kryer detyra me rrezik të shtuar
4. Të mos jetë i përjashtuar nga shërbimi Mbrojtjes nga Zjarri dhe Shpëtimi, Policia e Shtetit apo nga institucione të tjera si mase disiplinore.
5. Të ketë mbaruar arsimin e mesëm.
6. Të mos jetë i/e dënuar me vendim të formës së prerë, për kryerjen e një vepre penale me dashje.
7. Të ketë përfunduar testimin fiziko-profesional dhe kursin përkatës pranë Akademisë së Sigurisë ose në qëndra të trajnimit zjarrfikës.

***Dorëzimi i dokumenteve, kandidati duhet të dërgojë me postë në Drejtorinë e Burimeve Njerezore, të Bashkisë Dibër deri në datën 24.02.2025 këto dokumenta:***

1. Kërkesë me shkrim drejtuar institucionit të Bashkisë (Drejtorisë të shërbimit të MZSH-së) , formular aplikimi për pranim në shërbimin e MZSH-së
2. Fotokopje e ID (kartë identiteti);
3. Çertifikatë familjare;
4. Një kopje të jetëshkrimit( CV);
5. Një numër kontakti (e-mail) si dhe adresën e plotë të vendbanimit;
6. Diplomë ,listë notash /Deftesë të njësuar me origjinalin të arsimit të mesëm (minimalisht);
7. Raport mjeko-ligjor nga autoriteti kompetent, që vërteton “gjëndje të mirë shëndetsore dhe i/e aftë fizikisht për të kyer detyra me rrezik të shtuar”;
8. Referencë me karakteristika specifike nga punëdhënësi i fundit ( nëse ka);
9. Vërtetim nga Gjykata e Rrethit Gjyqësor, si dhe nga Prokuroria e Rrethit Gjyqësor;
10. Vërtetim I gjendjes Gjyqesore (Dëshmi Penaliteti )
11. Fotokopje të librezës së punës e njësuar me origjinalin (nëse ka);
12. Certifikaten qe ka përfunduar me sukses testimin fiziko-profesional dhe kursin përkatës pranë Akademisë së Sigurisë ose në qëndra të trajnimit zjarrfikës .
13. Çertifikata, trajnime profesionale, në fushën e mbrojtjes nga zjarri dhe shpëtimin (nëse ka)
14. Dokument i lëshuar nga institucionet shëndetësore që vërteton se nuk është përdorues i lëndëve narkotike.
15. Fotografi (2.5 x 3.5 cm), 2 (dy) copë
16. Patente Klasi B

**Në datën 25.02.2025, do të shpallet lista e verifikimit paraprak** të kandidatëve që do të vazhdojnë konkurimin (në faqen e, Shërbimin Kombëtar të punësimit dhe në stendën e informimit të publikut). Këta do të jenë kanditatët që plotësojnë kushtet e pergjithshme dhe kriteret e aplikimit, të kërkuara më sipër.

Kandidatet e kualifikuar në lidhje me dokumentacionin e paraqitur do te njoftohen në mënyrë elektronike e-mail-mesazh, për daten, vendin dhe orën e zhvillimit të procedurave (Testimin me shkrim, Testin fizik dhe Intervistën me gojë) .

Kandidatët e pa kalifikuar do te njoftohen në mënyrë elektronike /email-mesazh për arsyet e mos kualifikimit , ata kanë të drejtë të ankohen në njësinë përgjegjëse, brenda 5 ditëve pune nga data e njoftimit dhe e shpalljes së listës dhe ankuesi merr përgjigje ,brenda 5 ditëve pune nga data e depozitimit të saj.

**Fusha kryesore mbi të cilën bazohet konkurimi**

* Ligjin nr.139/2015, date 17.12.2015 “Për vetëqeverisjen vendore”
* Ligji nr.152, datë 21.12.2015 ‘Për shërbimin e mbrojtjes nga zjarri dhe shpëtimin”.
* VKM nr.520 dt.25.07.2019 “Për miratimin e rregullores për Shërbimin e Mbrojtjes nga Zjarri ”

**Procedura e konkurimit do te vazhdoj ne tre faza:**

**1: Testimi me shkrim:** shërben për të vlerësuar nëse aplikanti zotëron njohuritë dhe aftësitë e nevojshme për kryerjen e detyrave të punonjësit të shërbimit të MZSH-së. Aplikantëtte cilet kualifikohen ne testimin me shkrim, do të njoftohen për të vazhduar procesin e testimit të aftësive fizike. Testimi me shkrim do të bëhen **në datën** **26.02.2025,** në mjediset e Bashkisë Dibër në orën **10-00.**

**2.Testi i aftësive fizike**:Testimi i aftësive fizike, teston aftësitë psiko-motore, ku përfshihen: shpejtësia, shkathtësia fizike, rezistenca, forca muskulare dhe koordinimi fizik, të domosdoshme për punën e punonjësit të shërbimit të MZSH-së. Testi iAftesive fizike do të zhvillohet **në datën 27.02.2025** në mjediset e Drejtorisë MZSH-së, në orën 10-00.

**3.Intervista me goje**: Intervista me gojë konsiston në testimin e aftësitëve të aplikantit për të komunikuar qartë, për të shprehur ide dhe koncepte, si dhe për të analizuar e për të marrë vendime.Intervista me goje do të zhvillohet në datën **në datën 28.02.2025**, në mjediset e Bashkisë Dibër në orën 10-00.

**Kandidatët do të vlerësohen nga “Komisioni i Brendshëm**”, i ngritur pranë Bashkise Dibër. Totali i pikëve të vlerësimit të kandidatit është 100 pikë , të cilat ndahen përkatësisht: 50 (pesëdhjetë) pikë për testimin me shkrim , 25 (njëzetë e pesë) pikë për intervistën me gojë dhe 25 (njëzetë e pesë) pikë për testin fizik.

Kandidati do të konsiderohet i sukseseshem nëse mer mbi 70 pikë

**Lista përfundimtare e kandidatëve të përzgjedhur fitues:** do të shpallet **n**ë faqen zyrtare , Agjensise Kombetare te punesimit dhe Aftesive dhe në stendën e informimit të publikut.

Kandidatët e pa kalifikuar kanë të drejtë të ankohen në njësinë përgjegjëse, brenda 5 ditëve pune nga njoftimi dhe ankuesi merr përgjigje brenda 5 ditëve pune nga data e depozitimit të saj.

Kandidati fitues do të renditen sipas numrit të pikeve të marra dhe përzgjedhja e kandidatëve për tu emëruar do të filloj nga kandidati fitues që ka mare më shumë pikë.

Njoftimi i fituesit do të shpallet pas përfundimit të afatit të ankimimit .